open-index/open-wikipedia-markdown huggingface dataset:
Oskar Raaum

**Oskar Raaum** (født 1. juli 1916, død 30. oktober 2002) var en norsk tenorsanger, dirigent og sangpedagog.

Raaum kom tidlig med i Olavsguttene og studerte sang med deres dirigent, Ragnvald Bjarne. Raaum debuterte i 1943 i Oslo. Fra 1947 til 1950 studerte han i Roma og Milano med barytonsangeren Riccardo Stracciari og tenorsangeren Aureliano Pertile. I Paris studerte han med barytonsangeren Pierre Bernac og litt senere med Luigi Ricci i Roma.

Han var dirigent og grunnlegger (1956) av solistensemblet Col Canto som med sine 23.medlemmer debuterte i 1958. Fra 1960 til 1964 var Raaum dirigent for Guldbergs Akademiske Kor. Deretter var han kormester og kunstnerisk leder for Oslo Filharmoniske Kor (OFK) fra 1964 til 1983. Raaum drev egen sangskole i Oslo og har hatt flere av Norges ledende sangere som sine elever. I 1975 startet og drev han, sammen med bassangeren Bjørn-Lie Hansen, Oslo Kammeropera som satte opp Il Maestro di Musica av Giovanni Battista Pergolesi og Dido and Aeneas av Henry Purcell.

## Noen kjente elever

Unni Rugtvedt, Else Dehli, Bjørn Lie-Hansen, Rolf Nykmark, Ragnhild Groven, Kristin Magret Brækken, Svein Bjørkøy, Anders Vangen, Rita Heigre, Solfrid Heier, Elisabeth Tandberg, Kristine Kloster m.fl.
## Referanser
Sara Ramírez

**Sara Ramírez** (født 1975) er en meksikansk skuespiller og sanger.

Som åtteåring flyttet Ramírez til Tierrasanta i San Diego i California i USA. Ramírez har tatt utdanning som skuespiller og sanger, og ble uteksaminert fra The Juilliard School med en grad i kunst.

Ramírez har spilt i flere musikaler og noen TV-serier og er blant annet kjent som ortoped dr. Calliope «Callie» Torres i TV-serien *[[Grey's Anatomy]]*. Ramírez hadde en gjesterolle på slutten av sesong 2, men fikk en fast rolle fra sesong 3 og har vært den lengst aktive LHBT karakteren i amerikansk tv-historie med 11 sesonger og 239 episoder.

I 2005 vant Ramírez Tony-prisen for beste kvinnelige birolle i en musikal etter rollen som The Lady of the Lake i Monty Python's Spamalot.

I 2011 ble Ramírez forlovet med Ryan Debolt. De giftet seg året etter.

Ramírez kom ut som bifil i 2016 og som ikke-binær i august 2020. Ramírez har sagt at pronomen som brukes er hun/henne og dem/de.

## Film og TV, utvalg
* 1998: *[[Du har m@il]]*
* 2002: *[[Spider-Man (film)|Spider-Man]]*
* 2002: *[[Chicago (film)|Chicago]]*
* 2006-2016: *[[Grey's Anatomy]]*
* 2012-2018: Sofia den første (Sofia the First)
* 2017–2019: Madam Secretary
* 2021–2023: *[[And Just Like That...]]*

## Nominasjoner og priser
### Mottatte priser
* 2007: Screen Actors Guild Award: Beste ensamble i dramaserie (*[[Grey's Anatomy]]*)
* 2005: Tony-prisen for beste kvinnelige birolle i en musikal (*[[Spamalot|Monty Python's Spamalot]]*)
*

### Nominasjoner
* 2008: Screen Actors Guild Award: Beste ensamble i dramaserie (*[[Grey's Anatomy]]*): nominasjon
* 2008: ALMA Awards: Beste kvinnelige skuespiller, drama-TV-serie: nominasjon
* 2007: ALMA Awards: Beste kvinnelige skuespiller, drama-TV-serie: nominasjon
* 2007: Imagen Foundation Awards: Beste kvinnelig birolle: nominasjon

## Referanser


## Eksterne lenker
* 
*
Høgli/Grønli

**Høgli/Grønli** er en grunnkrets beliggende i Silsandområdet i Senja kommune i Troms. Grunnkretsen ligger i hovedsak langs fylkesvei 86 og strekker seg fra Vasshaug, innerst i Laksfjorden til Sørli. I nord grenser Høgli/Grønli til Kvanli, i øst til Laukhella, i sør til Stormo og i vest til tidligere Tranøy kommune. Følgende bygder inngår i grunnkretsen: Vasshaugen, Vasshauglia, Grønlia og Høglia. Areal: 18,44&nbsp;km².

Innbyggertall:
Isaiah Washington

**Isaiah Washington IV** (født 3. august 1963 i Houston i Texas) er amerikansk skuespiller med aner fra Afrika (foreldrenes slekt stammer fra Angola og Sierra Leone.

Rundt 1980 flyttet Isaiah og foreldrene til Missouri City i Texas. Han tjenestegjorde cirka fire år i United States Air Force og var student ved Howard University.

Som skuespiller er Isaiah mest kjent som kardiotorakal kirurg Dr. Preston Xavier Burke i dramaserien *[[Grey's Anatomy]]*, som hadde premiere på den amerikanske TV-kanalen ABC i mars 2005, og som hadde premiere på norske TV 2 11. juli 2006. 

På Valentinsdagen i 1999 giftet Isaiah seg med Jenisa Marie, og de har tre barn sammen. Han er aktivt støttemedlem av Narcolepsy Network, og har fortalt offentlig at en av hans nære venner lider av narkolepsi.

7. juni 2007 fikk Isaiah sparken fra *[[Grey's Anatomy]]*, på grunn av sine nedlatende holdninger og sin uakseptable oppførsel overfor kollegene. Han blir dermed ikke å se i sesong 4 som starter på amerikanske ABC høsten 2007. Det betyr at han bare har medvirket i de tre første sesongene av suksesserien.

## Referanser


## Eksterne lenker
* 
*
Nøkleby (Ringerike)

**Nøkleby** (av norrønt *mykli* og *býr*, betyr *stor gård*) er en gammel urgård, ei lita grend og en tidligere holdeplass (nedlagt 1970) langs Bergensbanen i Ringerike kommune. Grenda ligger langs fylkesvei 2876, mellom Heradsbygda og Heggen.

Gården er trolig ryddet i århundrene rundt år 0, men den har neppe vært like stor som de største urgårdene på Ringerike. Den ble regnet som en halvgård på 1600-tallet og nevnes i gamle diplomer første gang i 1617. Gården er siden delt. Den har gårdsnummer 59 i Ringerike.

Gården sokner til Heggen skolekrets i Ytre Soknedalen på barneskoletrinnet, til Sokna for ungdomsskoletrinnet, og til Hønefoss for videregåendetrinnet. Heggen skole ble nedlagt i 2009, og elevene går på Helgerud skole eller Sokna skole. Tidligere hadde NSB en omformerstasjon på stedet, som er oppkalt etter gården Nøkleby. Til omformerstasjonen gikk det sidespor som krysset fylkesveien. Selve omformerstasjonen er skutt ut i berget.

## Referanser
Korsvei-bevegelsen

**Korsvei-bevegelsen** er en kristen, tverrkirkelig bevegelse. Bevegelsen ble til i 1984, da en gruppe mennesker med røtter i Den norske kirke tok initiativet. De ønsket et fellesskap som ville tolke den kristne troen inn i vår moderne tid. Siden har det blitt arrangert en rekke Korsvei-festivaler og -seminarer rundt om i Norge, men også i Sverige. Korsvei-bevegelsen er stadig voksende, og på festivalen sommeren 2009 deltok nær 3000 mennesker, hovedsakelig fra Norge, men også fra Danmark og Sverige.

Stiftelsen Korsvei er dannet for å tjene Korsvei-bevegelsen. Det er stiftelsen som arrangerer festivalene og seminarene. Stiftelsen Korsvei gir også ut magasinet .

I senere tid har Korsvei-entusiaster i våre naboland dannet avleggere av  Korsvei-bevegelsen i Sverige og Danmark. De nye interessegruppene tilbyr ulike arrangementer og sprer informasjon.

## Målsetting og vedtekter
Korsveis målsetting er: 

:*«Korsvei vil inspirere og utfordre mennesker til å søke fortrolig fellesskap med [[Jesus Kristus]], og forenes med ham i kampen for livet i vår verden.»*

Dette er nærmere konkretisert i Korsveis fire veivisere: «Søke Jesus Kristus», «Bygge fellesskap», «Leve enklere» og «Fremme rettferdighet». For å oppnå sin målsetting, vil Korsvei
*arbeide teologisk med å tolke den kristne tro inn i vår tid
*skape møtesteder for å inspirere til disippelliv
*skape grobunn for konkrete livstegn, måter å leve og handle på som viser hva Jesu kall innebærer idag.

Et utdrag fra Korsveis vedtekter:

:*«Korsvei er født ut av lengselen etter å være Jesu disipler, midt i vår tid. I en tilværelse der sterke krefter splitter og slår i stykker, ønsker vi å søke det hele og hellige... Vi tror på Jesus Kristus. I ham har vi funnet livets dypeste sammenheng... Vi tror korsets vei fører oss inn til livet, til fellesskap. utfoldelse og fest, til deltakelse, innlevelse og protest. På denne veien blir tidens brennende spørsmål våre egne.»*

## Festivaler
Korsvei-festivalene har for det meste funnet sted på Dyrskuplassen i Seljord, men har også blitt avholdt andre steder.
### Liste over sommerfestivalene
*Voss 1994
*Seljord 1996
*Seljord 1998
*Seljord 2000
*Seljord 2003
*Seljord 2005
*Seljord 2007
*Seljord 2009
*Seljord 2011
*Seljord 2013
*Seljord 2015
*Seljord 2017
*seljord 2021
*seljord 2023
*seljord 2025

## Referanser




## Eksterne lenker
* Korsvej DK – Dansk Korsvei
* Svensk Korsvei
Avogadros lov

**Avogadros lov** er en kjemilov gitt av den italienske kjemikeren Amedeo Avogadro. Hans hypotese fra 1811 sa at
:*Likt volum av gasser, ved samme temperatur og trykk, inneholder likt antall av partikler eller molekyler.*

I dag vet vi at denne loven bare er tilnærmet riktig og gjelder kun for ideelle gasser. 

Loven sier at antallet av partiklene (som f.eks. molekyler) i et gitt volum med ideell gass er uavhengig av størrelsen og massen av dem. Om vi tar hydrogengass og nitrogengass (som har forskjellig masse/vekt) som et eksempel, vil disse gassene ha, ved like forhold og volum, samme antall molekyler hvis loven var eksakt gyldig. En ideell gass med 1 mol i gassform vil ved standard trykk og temperatur ha et volum på 22.4 liter (dm³). Reelle gasser kan avvike fra denne verdien som kan finnes fra den tilsvarende tilstandsligningen. 

## Konsekvens
Den mest betydelige konsekvensen av hypotesen kan forklares ved bruk av tilstandsligningen for en ideell gass. Da er 

:\frac{P_1\cdot V_1}{T_1\cdot n_1}=\frac{P_2\cdot V_2}{T_2 \cdot n_2} = konstant

hvor:
:*P* står for pressure (trykk)
:*T* står for temperatur
:*V* står for volum, og
:*n* er antallet partikler målt i mol

Venstre side og høyre side er hvert sitt respektive system. Med dette kan vi slutte at *om forholdene i hvert system er like, vil vi få samme konstantverdi*, og slik komme fram til den ideelle gasskonstanten.

## Se også
* Avogadros tall

## Eksterne lenker
* En engelskspråklig oversettelse av hypotesen fra 1811
Picatinnyskinne

En **picatinnyskinne** er en festeanordning som særlig brukes på militære skytevåpen for å feste kikkertsikter og annet ekstrautstyr, som f.eks. lasersikter, nattsikter og taktisk lys. Standarden ble først publisert av Picatinny Arsenal i USA og har offisielt navn MIL-STD-1913. Den er også kjent som «NATO-rail» med NATO-betegnelsen STANAG 2324, dog med ørsmå tekniske forskjeller, men som går om hverandre.

Skinnen plasseres vanligvis på toppen av våpenets låsekasse, der hvor baksiktet som regel er plassert. Når du ser skinnen fra enden er den formet som en vid «T». Kikkertsikter blir montert enten ved å skyve montasjen inn fra enden, eller ved montasjer som skrus på skinnen med skruer.

For at skinnen skal være stabil må den ikke bevege seg når løpet varmes opp og avkjøles. For å unngå dette har picatinnyskinnene spor frest på tvers, slik at de har mulighet til å utvide og trekke seg sammen i lengderetningen. Disse tverrsporene er også standardisert slik at en del utstyr bruker dem for å låse fast utstyret.

## Forskjell på weaver og picatinny
Hovedforskjellen på en picatinnyskinne og en weaverskinne er størrelsen på tverrsporene. På en picatinnyskinne er de 5&nbsp;mm fra hverandre, mens på en weaverskinne er de 3.8&nbsp;mm ( tomme) fra hverandre. Dette medfører at utstyr med weavermontasjer passer på våpen med picatinnyskinne, mens utstyr med picatinnymontasje ikke nødvendigvis passer på våpen med weaverskinne.

## Referanser


## Eksterne lenker
*
Emil Viklický

**Emil Viklický** (født 23. november 1948 i Olomouc)  er en tsjekkisk jazzmusiker (piano), kjent fra en rekke internasjonale samarbeid og utgivelser, også med norske.

Etter studier i matematikk (1971) vant han utøverpriser, og stipend for jazzstudier ved Berklee i Boston (1977–78).
På 80-tallet samarbeidet han med Harald Gundhus i Czech-Norwegian Band, såvel som Benny Bailey, hvilket ga tre plateutgivelser.  Samarbeidet ble gjenopptatt med Harald Gundhus/Frode Thingnæs kvintett (2006). For den amerikanske Wynton Marsalis skrev han *Mystery man* til bruk i Broadway-musikalen *Let freedom swing* (2004).  Han leder egen **Emil Viklický trio** med
František Uhlíř bass
og Laco Tropp trommer.

## Utgivelser
* *Prší déšť * (1994)
* *Homage To Josip Plečnik* (1996)
* *Bohemia after dark* (1997)
* *Dueta* (1998)
* *Docela všední obyčejný den* (Lotos, 2000)
* *Live In Rudolfinum* solo (2000)
* Emil Viklický trio, *Trio '01* (2001)
* Emil Viklický trio, *Cookin' in Bonn* (2006)

## Referanser


## Eksterne lenker
* 
* 
*
Olav Godfridsson

**Olav III Godfridsson** (irsk gælisk *Amlaíb mac Gofraidh*) (død 941) var konge av Dublin fra 934 til 941 og av Jorvik(York) fra 939 til 941. Olav tilhørte den norrøn-gæliske Ivarætten, og hans far Godfrid var konge over både Dublin (921 til 934) og en kort periode i 927 også i Jorvik.  

## Konge av Dublin
Olav etterfulgte sin far Gofrid som konge av Dublin etter dennes død i 934. Han hadde før det markert seg som leder for en flåte i Nordøst-Irland, som hadde plyndret kongedømmet Oriel i 933, men blitt beseiret av Muichertach mac Néill. Senere samme år  plyndret han det viktige klosteret Armagh. Som konge fortsatte han med aggressiv krigføring mot Dublins naboer, han angrep Mide og plyndret klosteret Clonmacnoise. Dublin var i hans regjeringstid i strid med Limerick om hvem som skulle være det dominerende norrøne kongedømmet i Irland. Han vant en avgjørende seier over Limerick i 937.

Olav ble gift med en datter av Konstantin II av Skottland (*Causantín mac Áeda*), hennes navn er ikke kjent. Han allierte seg også med Eógan av Strathclyde. Olav blir regnet som lederen for den norrøn-gæliske alliansen som utfordret Adalstein av England i 937. De led et avgjørende nederlag i slaget ved Brunanburh.

## Konge av Jorvik
Etter Adalsteins død i 939, angrep Olav igjen Northumbria og Jorvik. Han tvang Adalsteins etterføler Edmund til en avtale som ga Olav herredømme over Northumbria og deler av Mercia. Han fikk imidlertid ikke glede seg over sine nye landområder lenge, han døde to år senere i 941. 

## Litteratur
***Donnchadh Ó Corraín**, «*Vikings in Ireland and Scotland in the Ninth Century*». I: *Peritia* 1998. Årbok for *Medieval Academy of Ireland*. issn 0332-1592 pdf
***Donnchadh Ó Corraín**, *The Vikings & Ireland* pdf
*Annalene av de fire mesterne
*Inisfallen-annalene
*Ulster-annalene

## Referanser


## Eksterne lenker
* Annalene av de fire mesterne, Ulster-annalene og Inisfallen-annalene i elektronisk utgave (både på gælisk og engelsk) hos CELT
Per Kristian Orderud

**Per Kristian Orderud** (født 1954) er en norsk jurist, agronom og gårdbruker, kjent som en av hovedpersonene i den såkalte Orderud-saken, der han ble dømt sammen med sin daværende kone; Veronica Orderud, samt Kristin Kirkemo og Lars Grønnerød for medvirkning til drapene på sine foreldre; Kristian Magnus Orderud og Marie Orderud, og søsteren Anne Orderud Paust. Hvem som faktisk utførte drapene, er ikke kjent, og alle de dømte i Orderud-saken hevder å være uskyldige.

Han ble dømt til 21 års fengsel og slapp ut i januar 2015 etter å ha sonet ⅔ av straffen

Han ble utdannet agronom i 1977 og ble cand.jur. ved Universitetet i Oslo i 1986.

## Referanser
Anne Orderud Paust

**Anne Karen Orderud Paust** (1952–1999) var en norsk offentlig tjenesteperson. Hun ble kjent for allmennheten som et av ofrene i Orderud-saken, der hun og hennes foreldre ble funnet drept på Orderud gård i pinsen 1999. 

## Familie og bakgrunn

Anne var barn av Kristian Magnus Orderud (1918–1999) og Marie (1915–1999, født Lundberg), og vokste opp som bondedatter på Sørum i Akershus. Hun var søster av Per Kristian Orderud.

Etter gymnaset reiste Anne Orderud til Frankrike for å lære språk, og hjemme i Norge igjen utdannet hun seg ved en sekretærskole. Etter endt utdanning søkte hun seg til Utenriksdepartementet, der hun fikk jobb som sekretær for ambassadør Kjeld Vibe og senere ambassadør Eivinn Berg i Brussel. Senere arbeidet også Paust en tid ved ambassaden i Athen.

I 1989 ble hun personlig sekretær for forsvarsminister Johan Jørgen Holst, og fra 1993 var hun fast ansatt i Forsvarsdepartementet som personlig sekretær for forsvarsministeren.

Hun var gift med diplomaten Per Paust, som blant annet var pressetalsmann i Utenriksdepartementet. Hun ble enke våren 1999 etter at Per Paust døde av kreft.

## Attentatforsøkene i 1998

Den 15. juli 1998 ble det funnet et halvt kilo sprengstoff festet under bilen til Anne Orderud Paust. Den 12. august 1998 forsøkte noen å tenne på ekteparet Pausts leilighet i Oslo. Begge disse hendelsene fikk omfattende pressedekning i 1998. 

## Påstander i ''Brennpunkt''

NRKs program *[[Brennpunkt (NRK)|Brennpunkt]]* hevdet senere at flere godt orienterte kilder uavhengige av hverandre mente at Anne Orderud Paust og Per Paust var tilknyttet Etterretningstjenesten. Stortingets kontrollutvalg for etterretnings-, overvåkings- og sikkerhetstjeneste, EOS-utvalget, ble nektet innsyn i noe av E-tjenestens materiale fra tiden rundt Per Pausts død og drapet på Anne Orderud. Ifølge dokumentaren kan flere av de involverte i Orderud-saken ha vært knyttet til både E-tjenesten og krigen på Balkan. Samtidig kan det finnes spor i E-tjenestens arkiver på Lutvann som kontrollutvalget ikke har fått se. Brennpunkts kilder viser til at det skal finnes materiale knyttet til Orderud-saken i E-tjenestens arkiver.

## Referanser
Bourbon Offshore Norway

**Bourbon Offshore Norway AS** er et skipsrederi med hovedkontor i Fosnavåg i Herøy i Møre og Romsdal. Selskapet ble etablert under navnet Havila Supply i 1998 av Per Sævik. Etter fem år på børs ble selskapet kjøpt opp av den franske Bourbon-gruppen, og deretter omdøpt til Bourbon Offshore Norway AS.

Rederiet kontraherte verdens første fartøy med X-Bow i mai 2006, et ankerhåndteringsskip som fikk navnet MS «Bourbon Orca».

Bourbon Offshore Norway AS har i dag en flåte på 20 fartøy, med om lag 30 ansatte på land og 500 sjøfolk. Fartøyene opererer i Nordsjøen, Egypt, Vest-Afrika, India, Brasil og Mexico. I tillegg har rederiet fire forsyningsskip under bygging i Kina.

Selskapet var eier av skipet MS «Bourbon Dolphin» som gikk ned under en ankerhåndteringsoperasjon nordvest for Shetland i 2007.

## Referanser


## Eksterne lenker
* Hjemmeside, Bourbon Offshore Norway (English)
My Midnight Creeps

**My Midnight Creeps** var et norsk rockeband som eksisterte i perioden 2003 til 2007.

Bandet ble frontet av vokalist og gitarist Robert Burås fra Madrugada, under pseudonymet Bobby Cagehill, og gitarist Alexander Kloster-Jensen fra Ricochets. I tillegg til Burås og Kloster-Jensen bestod bandet av Dag Stiberg på altsaksofon, Behzad Farazollahi på trommer, Anders Møller (fra Euroboys) på trommer og perkusjon og Raymond Jensen på bass. Bandet ble oppløst etter Burås' død i juli 2007.

Bandet ga ut to album; *[[My Midnight Creeps (album)|My Midnight Creeps]]* fra 2005 og *[[Histamin (album)|Histamin]]* fra 2007. For *Hïstamin* ble bandet tildelt både Spellemannprisen 2007 og Alarmprisen 2007 i klassen rock. For debutalbumet ble de nominert til Spellemannprisen 2005 og Alarmprisen 2006 i klasen rock. De ble også nominert i klassen årets nykommer under Alarmprisen 2006 og i klassen årets musikkvideo for «Don't Let 'Em Bring You Down» under Spellemannprisen 2007.

## Diskografi
* *[[My Midnight Creeps (album)|My Midnight Creeps]]* (MMC Records, 2005)
* *[[Histamin (album)|Histamin]]* (EMI, 2007)

## Referanser


## Eksterne lenker
* 
* My Midnight Creeps på MySpace
Henri Fantin-Latour

**Henri Fantin-Latour**, fullt navn *Henri Jean Théodore Fantin-Latour* (født 14. januar 1836 i Grenoble i Rhône-Alpes i Frankrike, død 25. august 1904 i departementet Orne) var en fransk maler og litograf.

## Liv og virke
### Bakgrunn
Henri Fantin-Latour far Théodore Fantin-Latour var portrettmaler og underviste i kunst. Hans mor var fra Russland. I 1841 flyttet familien til Paris.

Henri begynte tidlig med kunst. Først fikk han undervisning av sin far og 1850-1854 studerte han tegning ved Lecoq de Boisbaudran.  

### Kunstner
Etter en kort tid ved École des Beaux-Arts arbeidet han en periode i Gustave Courbets atelié. Fra 1853 begynte han å kopiere verker av de gamle mestre i Louvre og malerier av Delacroix i Musée du Luxembourg. I tolv år forsørget han seg hovedsakelig med å fremstille slike kopier.

Han traff Edgar Degas i Louvre i 1855, Édouard Manet i 1857 og Berthe Morisot i 1858. I 1858 ble han også venn med James McNeill Whistler som inviterte Henri Fantin-Latour aril å besøke London i 1859. Dette gjorde at han ble kjent med det kunstneriske miljø i den engelske hovedstad og 1864 hadde han en utstilling der på Royal Academy. I London ble han særlig populær for sine blomstermalerier.

Hans mest kjente verker er stilleben med blomster og gruppeportrettene han gjorde av studiekamerater og venner i Paris. I tillegg til disse gjorde han litografier som illustrerte musikken til en del av de store klassiske komponistene. Hans verker påvirket symbolistene senere i samme hundreåret.

Til tross for nære kontakter og vennskap med mange toneangivende impresjonister, forkastet han deres teorier og deltok aldri i deres utstillinger. I 1879 ble han tildelt æreslegionen.

Etter at han giftet seg med malerinnen Victoria Dubourg i 1876, tilbrakte han alle somrene på hennes families landeiendom i Buré, Orne i Normandie, hvor han også døde.

Han er gravlagt på Cimetière du Montparnasse, Paris.
Fil:FantinLatour LeMatin.jpg|Le Matin
Fil:Charlotte Dubourg par Fantin-Latour.jpg|Charlotte Dubourg, 1882
Fil:Henri Fantin-Latour - Vase de Pivoines (Vase of Peonies), 1881.jpg|Vase of Peonies, 1881


## Referanser


## Litteratur
* Adolphe Jullien: ''Richard Wagner, sa vie et ses œuvres''  Ouvrage orné de quatorze lithographies originales par M. Fantin-Latour, de quinze portraits de Richard Wagner et de quatre eaux-fortes et de 120 gravures, scènes d'opéras, caricatures, vues de théâtres, autographes, etc., Librairie de l'Art, 1886.
* Léonce Bénédite: Catalogue des lithographies originales de Henri Fantin-Latour: exposition périodiques d'estampes, troisième exposition (1er juin 1899)  Musée national du Luxembourg 1899.
* The Art of Fantin Latour by Antonin Proust.  In: *Studio international*. An illustrated Magazine of Fine and Applied Arts. Vol. XXIV. No. 106  January 1902.

## Eksterne lenker
*
Vinterfestspill i Bergstaden

**Vinterfestspill i Bergstaden** er en kammermusikkfestival i Bergstaden Røros som først ble arrangert i 1999. Festivalen foregår i midten av mars og varer i fire dager, på denne tiden avholdes 15 til 20 arrangement. Vinterfestspill i Bergstadens 20-årsjubileum fant sted 14.-17. mars 2019.

## Eksterne lenker
* Vinterfestspill i Bergstaden
Strictly 4 My N.I.G.G.A.Z.

***Strictly 4 My N.I.G.G.A.Z.*** er det andre albumet av rapperen 2Pac. Albumet kom i 1993, og inneholder rap-klassikere som «Keep Ya Head Up», «Holla If Ya Hear Me» og «I Get Around».

## Sporliste
#«Holler If Ya Hear Me»
#«Pac's Theme» (Interlude)
#«Point the Finga»
#«Something 2 Die 4» (Interlude)
#«Last Wordz» – (med Ice Cube/Ice-T)
#«Souljah's Revenge»
#«Peep Game» – (med Deadly Threat)
#«Strugglin'» – (med Live Squad)
#«Guess Who's Back»
#«Representin' 93»
#«Keep Ya Head Up»
#«Strictly 4 My N.I.G.G.A.Z»
#«The Streetz R Deathrow»
#«I Get Around» – (med Digital Underground)
#«Papa'z Song» – (med Wycked fra W.A.T.M.)
#«5 Deadly Venomz» – (med Treach/Apache/Live Squad)

## Referanser


## Eksterne lenker
*
Me Against the World

***Me Against the World*** er et album av 2Pac, utgitt 14. mars 1995 under Interscope Records. Det er et av hans mest kritikerroste album og ble godt mottatt av både fans og anmeldere. Det ble gitt ut mens 2Pac sonet en dom for seksuelt overgrep, noe han på det sterkeste benektet å ha utført. Albumet debuterte som nummer én på Billboard-lista, med 240.000 solgte eksemplarer i den første uken. 2Pac ble dermed den første artisten i historien som opplevde denne suksessen mens han selv satt fengslet.

Albumet inneholder bl.a. singlene «Dear Mama», «So Many Tears» og «Temptations». 
Me Against The World vant kategorien «Beste Rap Album» ved 1996 Soul Train Music Awards og er også å finne i boken *1001 album du må høre før du dør* som ble gitt ut i 2005.

## Sporliste
# «Intro»
# «If I Die 2nite»
# «Me Against the World»
# «So Many Tears»
# «Temptations»
# «Young Niggaz»
# «Heavy In The Game»
# «Lord Knows»
# «Dear Mama»
# «It Ain't Easy»
# «Can U Get Away»
# «Old School»
# «Fuck The World»
# «Death Around The Corner»
# «Outlaw»
# «The kman»

## Referanser


## Eksterne lenker
*
All Eyez on Me

***All Eyez on Me*** er rapperen 2Pac sitt siste album sammen med albumet *[[The Don Killuminati: The 7 Day Theory]]* som kom ut etter hans død 13. september 1996. Der hans forrige album *[[Me Against the World]]* hadde vært paranoid og dystert, er dette albumet mer en partyplate. 2Pac gav ut albumet på plateselskapet Death Row Records og fikk med seg kjente gjester på albumet, som Snoop Doggy Dogg, Dr. Dre, Method Man, Redman og Nate Dogg. Albumet solgte 1 million eksemplarer på bare 4 timer.

## Sporliste
**CD 1**
#«Ambitionz Az a Ridah»
#«All 'Bout U» (med Dru Down, Hussein Fatal, Nate Dogg, Snoop Doggy Dogg, Yaki Kadafi)
#«Skandalouz» (med Nate Dogg)
#«Got My Mind Made Up» (med Dat Nigga Daz, Kurupt, Method Man, Redman)
#«How Do U Want It» (med K-Ci & JoJo)
#«2 of Amerikaz Most Wanted» (med Snoop Doggy Dogg)
#«No More Pain»
#«Heartz of Men»
#«Life Goes On»
#«Only God Can Judge Me» (med Rappin' 4-Tay)
#«Tradin' War Stories» (med C-Bo, CMD, Dramacydal, Outlawz, Storm)
#«California Love» (Remix)(med Dr. Dre, Roger Troutman)
#«I Ain't Mad at 'Cha» (med Danny Boy)
#«What'z Ya' Phone #» (med Danny Boy)

**CD 2**
#«Can't C Me» (med George Clinton)
#«Shorty Wanna Be a Thug»
#«Holla at Me» (med Jewell)
#«Wonda Why They Call U Bytch»
#«When We Ride» (med Outlawz
#«Thug Passion» (med Dramacydal, Jewell, Outlawz, Storm
#«Picture Me Rollin'» (med Big Syke, C.P.O., Danny Boy)
#«Check Out Time» (med Big Syke, Kurupt)
#«Ratha Be Ya' Nigga» (med Richie Rich)
#«All Eyez on Me» (med Big Syke)
#«Run tha Streetz» (med Michel'le, Mutah, Storm)
#«Heaven Ain't Hard 2 Find» (med Danny Boy)

## Referanser


## Eksterne lenker
*
Enter the Wu-Tang (36 Chambers)

***Enter the Wu-Tang (36 Chambers)*** er rap-kollektivet Wu-Tang Clan sitt debutalbum.

Albumet ble utgitt 9. november 1993 på Loud Records. Mange kritikere anser Enter The Wu-Tang som et av de beste albumene fra 1990-tallet og et av de beste hiphop-albumene noensinne.  Alle ni medlemmene er med på minst en sang hver, og Method Man og GZA har egne solosanger. Albumet var i 2005 med i boka *1001 album du må høre før du dør*.

## Eksterne lenker
*
Luis León Sánchez

**Luis León Sánchez Gil** (født 1983) er en spansk, tidligere profesjonell, landeveissyklist. Han la opp etter 2023-sesongen.

Hans bror, Pedro León, er profesjonell fotballspiller.

## Seire

;2004
: Etappeseier i Clásica Internacional Alcobendas
: Etappeseier i Vuelta a Asturias
;2005 
: Sammenlagt og etappeseier i Tour Down Under
: Etappeseier i Clásica Internacional Alcobendas
;2006 
: Ungdomskonkurransen i Paris-Nice
;2007 
: Sammenlagt Vuelta a Mallorca 
: 6. etappe Paris-Nice
;2008 
: 7. etappe i Tour de France
: 7. etappe i Paris-Nice
:  Spansk mester på tempo
;2009
: Etappeseier i Tour du Haut Var
: Sammenlagt Tour Méditerranéen
: 7. etappe og sammenlagt Paris-Nice 
: 1. etappe av Baskerland rundt
: 8. etappe i Tour de France
;2010
: Etappeseier i Volta ao Algarve
: Sammenlagt og etappeseier Circuit de la Sarthe
:  Spansk mester på tempo
: Clásica de San Sebastián
;2011
:  Spansk mester på tempo
: 9. etappe i Tour de France
;2012
: 6. etappe i Paris–Nice
: 2. etappe i Vuelta a Castilla y León
: 3. og 4. etappe i Romandie rundt
:  Spansk mester på tempo
: 14. etappe i Tour de France
: Clásica de San Sebastián 
;2013
: 5. etappe i Belgia rundt
: 3. etappe i Tour de l'Ain
;2014
: 1. etappe i La Tropicale Amissa Bongo
: 3. etappe, i Vuelta a Castilla y León
: Klatretrøya, Vuelta a España
;2015
: Fellesstarten under Europalekene 2015
;2016
: 2. etappe i Volta ao Algarve
: 1. etappe i Baskerland rundt
;2017
:Gran Premio Bruno Beghelli
;2018
:Sammenlagt, Vuelta Ciclista a Murcia
:4. etappe, Tour of the Alps
:2. etappe, Tour of Almaty
;2019
:Sammenlagt + 2. etappe, Vuelta Ciclista a Murcia
:2. etappe, Sveits rundt

## Referanser


## Eksterne lenker
* 
*
Lynavleder

En **lynavleder** er en anordning som plasseres på taket av for eksempel en bygning for å beskytte den mot skader fra et lynnedslag. Lynet ledes ned til en jordleder som sprer ladningen ut i bakken. En lynavleder kan også være en enkel komponent i et mer omfattende lynvernanlegg.

Lynavlederen ble første gang konstruert av Benjamin Franklin i Pennsylvania i 1752. Franklins mest farlige eksperiment ble også hans mest berømte, da han fløy en drage opp i et tordenvær for å bevise at lyn var en gigantisk, elektrisk «gnist» (lysbue). En lysbue – et lite lyn – fløy fra metall til en våt tråd. Det videre arbeidet med dette ble starten på lynavlederen, som beskytter skip og bygninger mot skader fra lyn.

## Se også
* Overspenningsvern
* Elektrisk isolator

## Referanser


## Eksterne lenker
* 
*
Ernst Badian

**Ernst Badian** (født 8. august 1925, død 1. februar 2011) var en østerriksk-født klassisk historiker, som fra 1971 til 1998 var professor ved Harvard University.

## Bibliografi

* *Foreign Clientelae 264-70 B.C.* (Clarendon Press, Oxford, 1958)
* *Studies in Greek and Roman History* (Blackwell, Oxford, 1964)
* *Roman Imperialism in the Late Republic*, 2nd ed. (1st commercial ed.) (Blackwell, Oxford/Cornell Univ. Press, 1968)
* *Publicans and Sinners* (Blackwell, Oxford/Cornell Univ. Press, 1972, reprinted, with corrections and critical bibliography, Cornell Univ. Press, 1983)
* *From Plataea to Potidaea* (Johns Hopkins Univ. Press, 1993)
* *Zöllner und Sünder* (Wissenschaftliche Buchgesellschaft, Darmstadt, 1997)

Redaktør for:
* *Ancient Society and Institutions. Studies Presented to Victor Ehrenberg* (Blackwell, Oxford, 1966)
* *Polybius. Selected passages in translation* (Washington Square Press, NY, 1966)
* *Sir Ronald Syme, Roman Papers* (vols. 1 & 2) (Oxford Univ. Press, 1979)
* *Translated Documents of Greek and Rome*, vols. 1, 2, 3, edited jointly with Robert K. Sherk (Johns Hopkins Univ. Press, then Cambridge Univ. Press)

## Referanser


## Eksterne lenker
* 
* Seite von Ernst Badian an der Harvard University
Sharon Corr

**Sharon Helga Corr** (født 24. mars 1970 i Dundalk i Irland) er musiker og medlem av det irske pop-rock bandet The Corrs. Hun spiller fiolin og synger bakgrunnsvokal. Hun er nest eldst i søskenflokken på fire som altså utgjør The Corrs.

Som 6-åring lærte Sharon seg å spille fiolin. Dette har hun gjort siden. 

Privat har hun vært gift med Belfast-mannen Gavin Bonnar siden 2001. De har to barn sammen; en sønn og en datter.

## Referanser


## Eksterne lenker
* 
* 
* 
*
Slettebø

**Slettebø** er et geografisk område ca. 3 km fra Egersund sentrum i Eigersund kommune. 

Slettebø er et flatt område godt egnet for gårdsdrift. Slettebøvannet er også en del av området. Området Slettebø er nevnt i Oluf Ryghs *[[Norske Gaardnavne]]*. Ifølge nevnte kilde er den opprinnelige betydningen av Slettebø: «Sléttibœr, den slette, flade Gaard».

Bakkebø er også en del av området og under den andre verdenskrig var Slettebø leir lokalisert her.

## Litteratur
* Rygh, Oluf (1897): *Norske Gaardnavne*
Sørgefoss

**Sørgefoss** er ei grend i Ringerike kommune i Buskerud. Stedet ligger ved elva Sogna sør i Soknedalen, like nord for tettstedet Ask langs Sandakerveien. Grenda har fått navn etter fossen i elva. Like nedenfor fossen ligger en badeplass. Elva er farbar ut til Tyrifjorden for småbåter.
Sandakerveien (Ringerike)

:*For andre Sandakerveien, se [[Sandakerveien]]

*'Sandakerveien''' går mellom Sandaker i nord ved den tidligere riksvei 7 i Ytre Soknedalen og  tettsedet Aski sør ved riksvei 350 langs Tyrifjorden. Den ligger i åssiden opp mot Holleias østgrense. Veiens lengde er 5,6&nbsp;km.

Etter at riksvei 7 fikk ny trasé 2012 ble veien del av fylkesvei 173 (Buskerud), siden 2020 fylkesvei 2874.

## Kommuner og knutepunkter

* Sandaker
* Ask

## Bildegalleri

Sandakerveien 443, Ask, Ringerike.jpg|Sandakerveien 443.
Sandakerveien 2, Ringerike.jpg|Sandakerveien 2.


## Eksterne lenker
* Vegvesenets vegkart 
*
Albert Claude

**Albert Claude** (født 24. august 1899, død 22. mai 1983) var en belgisk lege som fikk Nobelprisen i fysiologi eller medisin i 1974.

Claude studerte medisin ved Universitetet i Liège. Vinteren 1928&ndash;29 arbeidet han i Berlin, først ved Institutt for kreftforskning, senere ved Kaiser Wilhelm-instuttet i Dahlem. Sommeren 1929 begynte han å arbeide for Rockefeller-instituttet. Mens han arbeidet ved Rockefeller University i 1930- og 40-årene, brukte han elektronmikroskop for å ta bilder av celler, et arbeid som gav en dypere vitenskapelig forståelse av cellenes struktur og funksjon. Han utviklet også en metode for differensiell sentrifugering for å separere cellekomponenter, basert på deres tetthet. 

For oppdagelsene omkring cellenes struktur og funksjon mottok Claude Nobelprisen i fysiologi eller medisin i 1974, sammen med studenten George Palade og Christian de Duve.

## Referanser


## Eksterne lenker
Sandaker (Ringerike)

**Sandaker ** er ei lita grend sør i Ytre Soknedalen i Ringerike kommune. Grenda ligger sør for **Sandaker bru**, der riksvei 7 krysser over Sogna nederst i den svingete Ramsrudhellinga sør for Heradsbygda. 

Sandaker grenser mot Holleia i vest og Sogna i øst, fra Sandaker bru i nord via Sandakerveien til Mastedalsbekken som renner ned fra Holleia i sør. Området sokner til Stranden skole på Ask, i sørenden av Sandakerveien.
Sandakerveien

**Sandakerveien** har flere betydninger:

* Sandakerveien (Oslo)
* Sandakerveien (Ringerike)
* Sandakerveien (Skien)
* Sandakerveien (Røyken) – Åros
* Sandåkervegen (Flora)
Hans Tabor

**Hans Tabor** (1922–2003) var en dansk diplomat og sosialdemokratisk politiker.

Som Danmarks FN-ambassadør var han formann for FNs sikkerhetsråd i 1967, ved utbruddet av seksdagerskrigen mellom Israel og en rekke arabiske land i Midtøsten. Tabor oppnådde kortvarig verdensberømmelse da han greide å forhandle frem en våpenhvile mellom de krigførende partene.   

Kort tid etter denne diplomatiske suksessen ble han utnevnt til utenriksminister av Jens Otto Krag, men da regjeringen falt bare fire måneder senere ved Folketingsvalget 1968, vendte han tilbake til diplomatiet, først som ambassadør i Roma. Hans siste ambassadørpost var i Oslo før han ble pensjonist.

Han er gravlagt på Frederiksberg Ældre Kirkegård.

## Referanser


## Kilder
* ''Hans Tabor er død''. Artikkel hos Berlingske
Ève Curie

**Ève Curie** (født 6. desember 1904, død 22. oktober 2007) var en fransk og amerikansk skribent, journalist og pianist. Hun var den yngste datteren av Marie Curie og Pierre Curie. Hennes søster var Irène Joliot-Curie og hennes svoger var Frédéric Joliot-Curie. Ève var den eneste medlem av familien som ikke valgte en karriere innen vitenskapen og som ikke vant en nobelpris, hennes ektefelle Henry Richardson Labouisse jr. mottok nobels fredspris i 1965 på vegne av UNICEF. Hun arbeidet som journalist og forfattet sin mors biografi *Madame Curie* (som ble en bestselger og filmatisert i 1943) og en bok om krigsreportasje, *Journey Among Warriors*. Fra 1960-tallet dedikerte hun seg til å arbeide for UNICEF, og skaffet hjelp til barn og mødre i utviklingsland.

## Liv og virke
Etter å ha avsluttet sin skolegang med de beste karakterer, studerte Ève filosofi ved Sorbonne, og tok sin eksamen med innstilling, men kom ikke til å fortsette sin akademiske løpebane. Musikken hadde fanget henne, og hun utdannet seg som pianistinne og debuterte i Paris i 1925. I årene som fulgte hadde hun konserter rundt om i Frankrike og Belgia.

Curie fattet etterhvert økende interesse for litterært og journalistisk arbeid. Etter sin mors død i 1934 trakk hun seg tilbake til en liten leilighet i Auteuil (Yvelines) i Yvelines for å skrive biografien om sin mor. *Madame Curie* ble utgitt i 1937 og ble en bestselger. Under andre verdenskrig skrev Curie krigsreportasjeboka *Journey Among Warriors*.

### UNICEF
Den 19. november 1954 giftet hun seg med den amerikanske politikeren og diplomaten Henry Richardson Labouisse, Jr., som var USAs ambassadør i Hellas fra 1962 til 1965. Ève Curie ble amerikansk statsborger i 1958. Fra 1960-tallet viet hun seg til arbeid for UNICEF. I 1965 oppga Richardson Labouisse sin jobb for den amerikanske regjeringen da FNs generalsekretær U Thant tilbød ham posisjonen som sjef for UNICEF. Han hadde denne posisjonen fram til 1979, aktivt støttet av sin hustru, som også arbeidet for organisasjonen og ofte ble kalt for "UNICEFs førstefrue". Sammen besøkte de mer enn 100 land, hovedsakelig i den tredje verden som fikk støtte fra UNICEF. I 1965 ble UNICEF tildelt Nobels fredspris. Det var ekteparet Curie -Labouisse som mottok prisen på vegne av organisasjonen. Hun ble enke i 1987.

Ève Curie døde mens hun sov den 22. oktober 2007 i sin bolig på Sutton Place i Manhattan, 102 år gammel.

## Referanser


## Eksterne lenker
* 
*
Lisletta

**Lisletta** er ei lita grend i Ringerike kommune i Buskerud. Grenda, som ligger på høyden nord for Vegårdsfjerdingen og Steinssletta, ligger i sørenden av fylkesvei 241 i Norderhov og stekker seg via sørøstenden av Tanbergmoen og nordøstover mot Gullerud.

## Referanser
Klippen

**«Klippen»** brukes foran stedsnavn som navn på menigheter i Norge og kan derfor referere til flere:
*Klippen Veavågen, menighet i Karmøy kommune
*Klippen Jørpeland, menighet i Strand kommune, Rogaland
*Klippen Sandnes, menighet i Sandnes kommune, Rogaland
*Klippen Loddefjord, menighet i Loddefjord

**Klippen** kan også referere til:
*Klippen (Storuman kommune), bygd i Storuman, Sverige
*Thorbjørn «Klippen» Svenssen, tidligere norsk fotballspiller med kallenavnet *«Klippen»*
Tupperware

**Tupperware** er et varemerke for husholdningsartikler i plast.

## Historie
Varemerket Tupperware ble registrert av Earl Silas Tupper i 1947. I 1938 var hans Tupperware Plastics Company den første som tok i bruk polyeten i husholdningsvarer.

På slutten av 1940-tallet begynte selskapet med direktesalg. På *homeparty* kunne kundene få demonstrasjon av produktene og selv prøve dem. «The home party plan» viste seg å være vellykket. 

Tupperware ble lansert i Europa i 1960 da Mila Pond arrangerte et Tupperware-selskap i Weybridge, England, og deretter spredte salgsformen seg til resten av Europa. Tupperware selges nå i over 100 land.

I 2024 ba firmaet bak Tupperware om konkursbeskyttelse, og varemerket ble overtatt av Party Products LLC.

## Virksomhetsstruktur
Tupperwares salgsorganisasjon er bygd opp som direktesalgsfirma. Alle som vil selge Tupperware starter som salgskonsulent og kan avansere til teamleder og distributør. Det koster ingenting å bli konsulent. Man har muligheten til å prøve seg som konsulent ved å holde party.

Et party avholdes av en selger hjemme hos en vert/vertinne som inviterer venner og naboer til partyet. En vert/vertinne belønnes med en «takkegave» samt kostnadsfrie produkter regnet ut på grunnlag av hvor mye gjestene kjøper for.

## Tupperware

 Lots of tupperware.jpg|Tupperware
 Tupperware plastic containers.jpeg|Tupperware
 Tupperware (2).jpg|alt= 2 Colourful Tupperware containers|Tupperware
 Tupperware cups.jpg|Tupperware-beholdere fra 1980-tallet
 Tupperdose.jpg|Tupperware


## Referanser


## Eksterne lenker
* Tupperware Norge
* Tupperware.com
Juan Manuel Gárate

**Juan Manuel Gárate Cepa** (født 1976) er en spansk tidligere syklist som syklet for det nederlandske laget Rabobank/Belkin fra 2009 til 2013. Han er klatrespesialist, og har blant annet vunnet klatretrøyen Giro d'Italia. Han kom på fjerdeplass i 2002 og femteplass i 2005, da han samme år vant klatretrøyen. I 2005 vant han det spanske mesterskapet i landeveissykling. I 2006 kom han på syvendeplass i Giro d'Italia.

## Referanser


## Eksterne lenker
* 
*
Bellperre

**Bellperre** er en nederlandsk produsent av mobiltelefoner.

De kom på markedet i 2007, og ble lansert på CeBit-messen. De ligger i luksus-segmentet, der de konkurrerer med bl.a. finske Vertu og sveitsiske GoldVish. De lover at telefonene ikke skal inneholde plast, og baserer seg på materialer som gull, stål, lær, hardwood, m.m. Skjermene er av ripefritt safir-glass. 

## Eksterne lenker
*
Hønen

**Hønen** var opprinnelig to gamle  ''vín''-gårder på Ringerike, Hønen gård ved Ullerål (i Haug prestegjeld) og Hønen ved Norderhov kirke (i Norderhov prestegjeld). Begge lå altså i tidligere Norderhov herredskommune. Sistnevnte ble tidlig (før 1528) delt i østre (øvre) og vestre (nedre) Hønen, men siden 1890 delvis samlet på nytt under navnet Ringvoll.

Ingen av gårdene nevenes i gamle diplomer, men alle finnes i regnskaper og jordebøker fra 1528 og framover. Østre og vestre Hønen var i 1542 benifisert av Mariakirken i Oslo og betalte hver en årlig avgift på 1 pund malt og 1 fjerding rugmel.

## Hønen har i dag flere betydninger
* Hønen gård, gammel bondegård i Ullerål ved Hønefoss, nå bo- og mestringssenter for Norges Blindeforbund
* Østre Hønen, gammel bondegård ved Norderhov kirke i Ringerike, nå grend og stort sett synonym med gården Ringvoll
* Østre Hønen, gammelt bruk på Averøya i Ringerike (ved Averøyveien)
* Vestre Hønen eller Kapellangården, gammel bondegård ved Norderhov kirke i Ringerike, nå grend og stort sett synonym med gården Ringvoll
* Hønengata, gate i Hønefoss i Ringerike
* Hønensteinen, runestein fra 1000-tallet funnet ved gården Hønen i Norderhov
* Høne (mytologi)
Ringvoll (Norderhov)

**Ringvoll** eller **Ringvold** er en landbrukseiendom som er synonym med restene etter de to tidligere brukene **Hønen østre**  (også kjent som **Klokkergården**) og **Hønen vestre**  (også kjent som **Kapellangården**). De to gårdene var opprinnelig én storgård, en gammel vín-gård som ble tidlig delt. Eiendommen ligger i tidligere Norderhov herredskommune, nå Ringerike kommune.

Gården, som i dag driver med produksjon av epler, plommer, kirsebær og bringebær, er kjent som **Norges største frukthage**. Den ligger vis-à-vis Norderhov kirke, i et landbruksområde mellom Steinssletta, Vegårdsfjerdingen, Tandbergmoen, Hvervenkastet, Juveren og Busund bru over Storelva.

Fra Hønen og inn til Hønefoss sentrum er det snaut fem kilometer. Hønenkrysset er et ulykkesbelastet veikryss langs Europavei 16, som passerer gjennom frukthagen. Herfra kan man kjøre riksvei 241 over Lisletta, Klekken og Åsbygda til Jevnaker.

Ringvoll ligger også i tilknytning til Norderhov gamle prestegård (gnr. 42), som sto sentralt under slaget på Norderhov natten til 29. mars i 1716, da prestefrua Anna Colbjørnsdatter skal ha lurt svenskene. Prestegården inneholder i dag Ringerikes Museum og Buskerud fylkesfotoarkiv.

I 1890 ble Hønen vestre (br. nr. 2, synonym med Ringvoll) solgt til Anders A. Strande fra Vestre Ådal. Han kjøper også litt senere Hønen østre (br. nr. 1 og 3) og samler de to gårdene til én gård igjen. Etter dette blir Hønen-gårdene omtalt som Ringvoll.

## Se også
* Liste over gårder i Ringerike
* Hønensteinen
Gresso (selskap)

:*For den sveitsiske kommunen med samme navn, se [[Gresso]].*
**Gresso** er en russisk produsent av mobiltelefoner og mp3-spillere i luksus-segmentet.

Mobiltelefonserien deres heter *Black Aura*, og er lagd av afrikansk blackwood. Skjermen er av ripefritt safir-glass. Denne ble lansert i 2006.

MP3-spilleren deres heter *Symphonia*. Denne fås i enten rent gull eller i kombinasjonen gull og blackwood. Denne ble lansert i 2007.

## Referanser


## Eksterne lenker
*
Cactus Mobile

**Cactus Mobile** (også kjent som «Cactus») var et norsk selskap opprinnelig opprettet i 2002 under britisk jurisdiksjon. I 2007 ble selskapet omstrukturert til et norsk aksjeselskap og leverer i dag mobiltjenester i bl.a. Norge som registrert innholdsleverandør og partner med Telenor, NetCom, Tele2 og Ventelo.

Cactus Mobile er en CP (Content Provider) som utvikler og selger mobile tjenester og innhold i samarbeid med mobiloperatører.
Selskapet er kjent for å være tidlig ute med ny mobilteknologi og bl.a. tidlig ute med tjenester som Mobil TV, Video on demand og Mobil Chat. Selskapet utvikler mobilteknologi og tjenester som de selv markedsfører gjennom web og tradisjonelle medier som Radio og TV.

## Internasjonalt
Cactus strategi er internasjonal utrulling av teknologi, konsepter og tjenester som har vist positiv inntjening i det Norske markedet. Selskapet samarbeider bl.a. med Ericsson om tilgang til internasjonale mobiloperatører og har tilkobling som muliggjør levering og fakturering av mobiltjenester i mer enn 20 land, over 80 teleoperatører og mer enn 600 millioner mobilabonnenter.

## Norge
Selskapet drifter alle tjenester og systemer fra sin Norske kjernevirksomhet og har uttalt at de ønsker å forbli sterke i det Norske og Nordiske markedet. I Norge har selskapet samarbeidet og markedsført sine tjenester med aktører som: Telenor, NetCom, Tele2, Ventelo, P4, Kanal24, TVNorge, TV3, NRJ, Dagbladet m.fl.

## Virksomhet
### Cactus Core Middleware Platform
CCMP (Cactus Core Middleware Platform) er Catus Mobile's mellomware plattform for utvikling og levering av interaktive tjenester for mobil, herunder strømmetjenester. Plattformen gir selskapet fordel med hypping og rask utvikling og kort vei til markedet for lansering av nye-  eller utvidelse av eksisterende produkter.

### Mobil TV
Mobil TV ble første gang testet av NRK tidlig på 00'tallet og ble kommersielt lansert i 2004 av NRK i samarbeid med teknologileverandøren RubberDuckMediaLab. Cactus Mobile har utviklet en egen plattform for Mobil Streaming og er markedsledende i Norge på Mobil TV og Mobil Video On Demand -tjenester. Selskapet leverer mobil streaming over mobilnettet i samarbeid med Telenor og NetCom, som begge tilbyr innholdsleverandører tilgang til et eget CPA Streaming-produkt.

### Mobil Chat
Cactus Mobile er kjent som en markedsleder i det mobile dating-markedet. Selskapet var den første aktøren som tilbød Mobil Chat med MMS-støtte, slik at personer som benytter chat-tjenesten kunne se hverandre ved å sende bilde og video over tjenesten.

## Eksterne lenker
* Cactus Mobiles nettsider
* Telenors CPA web
* NetComs CPA web
* http://dagbladet.no/dinside/2005/07/21/438010.html
Jota

**Jota** eller **JOTA** kan bety flere ting:

* Dansen jota, en folkedans fra Nord-Spania, mest sannsynlig med opphav i Aragon. 
* Jamboree on the Air, også kjent som JOTA, er et speiderarrangement som avholdes årlig den tredje helgen i oktober.
Bitterbergknapp

**Bitterbergknapp** (*Sedum acre*) er ei flerårig plante i bergknappfamilien. Navnet har den fått fordi den har en skarp, bitter smak, som har gitt planta navn på de fleste europeiske språk. 

Planta har en tett, puteaktig vekstform og blir 5-10 cm høy. Stenglene er sterkt forgreina, nedliggende og rotslående, men oppstigene ved tuppene. De eggrunde blada er sukkulente, det vil si at de har vannfylte celler, som gjør de tjukke og oppsvulma. Blomstrene er stjerneforma og gule, og sitter i tette blomsterstander ved tuppen av skuddene. Fruktene er stjerneforma belgkapsler, som inneholder mange spiredyktige frø. Rotnettet er ganske tynt og overfladisk. 

Bitterbergknapp vokser på tørre, solvarme skrenter, stabile sanddyner, torvtak, mur, steingjerder og bergknauser, særskilt vanlig på svaberg, over store deler av Europa. Den fins også i Vest-Asia og nordvest i Afrika. I Norge er bitterbergknapp vanlig i lavlandet i nesten hele Norge, men kun spredte lokaliteter på kysten av Finnmark og i fjellområdene i Norge. Den har også blitt introdusert på østkysten av Nord-Amerika.

Planta har blitt brukt i signaturlæren, og på grunn av den bitre smaken, har den blitt benytta mot åpne sår, vorter og kviser. Den ble også brukt som urindrivende middel og mot gulsott og skjørbuk. Bitterbergknapp inneholder giftige alkaloider og må ikke brukes innvortes, og bare i korte perioder utvortes. Frisk plantesaft kan gi varige øyeskader. 

Bitterbergknapp skilles fra hvitbergknapp *(Sedum album)* på blomstenes farge, og på de mange bladene hos bitterbergknapp, mens hvitbergknapp har merkbart færre blader, de er ofte mer brunaktige i fargen, og noe mindre sukkulente.

## Eksterne lenker
* 
* Urtekildens planteleksikon